“Офанзива” гони Дучето от агитката на ЦСКА | Сензация - здраве и красота
Фенове на ЦСКА пъдят Дучето от агитката!	От Пею Благов на 16.08.2012Без коментар	Сподели във Facebook
„Дуче, върви си“, издигнаха плакат младите хора от агитката на ЦСКА по време на мача с „Литекс“ в Ловеч. Момчетата, които дават облика на сектор Г, искат шефа на националния фенклуб да си обира крушите от северната трибуна.
Именно Димитър Ангелов-Дучето е ябълката на раздора в червената агитка. 47-годишният чичко вече не се приема сериозно от запалянковците, а самият той заяви, че ще се оттегли.
Преди време агитката бе разделена и по време на мач на стадион „Българска армия“. Тогава зад Дучето застанаха около 30 души, а над 2000 седнаха в сектор Г, откъм В, и открито се разграничиха от своя шеф. Това беше първият сигнал, че дните на Димитър Ангелов начело на армейските ултраси са преброени.
Зад рокадата в централния фенклуб стоят хора от младата вълна привърженици на ЦСКА. Те са в основата на свикване и на общо събрание на фенклуба чрез „Държавен вестник“.
Най-активни са феновете от „Офанзива“ – крайна фракция в агитката, която е аналог на „София Запад“ в левскарската агитка, фенклубът „Офанзива“ е един от най-мощните, които създават атмосферата на стадиона и са в основата на повечето интересни хрумвания в хореографията на сектор Г.
Младите запалянковци са бесни от това, че Димитър Ангелов-Дучето играе в един отбор с милиционерите на Цветан Цветанов. Именно шефът на фенклуба се разхожда като мечка с представители на управляващата партия ГЕРБ, за да прави политическа пропаганда.
„Навремето ходеше и се навеждаше пред комунистите сега се е обърнал с гръб към герберите. Всичко е за пари – коментира един от опозиционерите в агитката, Иван Александров. – Нямаме нужда от политкомисар, който да коленичи пред Бойко Борисов, Цветан Цветанов, депутата Емил Димитров, известен със съмнителното си минало и лобистките закони, или пред партията майка. Ние сме силни, защото сме свободни и не зависим от компрометирани партии и политици.
Сега тече процес по прихващането на агитката и използването й за мръсни политически цели. Това ще им излезе през носа на кукловодите и на изпълнителите. Така че Дучето да внимава какви ги върши и с кого ги върши“.
бойко борисов, гони, Димитър Ангелов – Дучето, Дучето, запалянковците, Литекс, мача, Офанзива, фенклуб, Цветан Цветанов, цска
Фенове на ЦСКА пъдят Дучето от агитката! добавена от Пею Благов на 16.08.2012Всички статии от Пею Благов →
Бизнесменът Георги Гергов дава сграда на Бойко Борисов в която да премести Министерството на туризма	Мостовете – убийци в България са над 60 и се знае за това от 5 години!	Андрей Райчев: Не гледам Мира Радева в Къщата! ИНТЕРВЮ	Стойчо Младенов замества Антон Карачанаков със Спас Делев	Спират разследване срещу мъжа на здравната министърка Десислава Атанасова!	Хората ще изритат селската мафия ГЕРБ от управлението на държавата!	Tweet